**Referat af Generalforsamling Gl. Vridsløse d. 14/3-2023.**

**Valg af dirigent:** Birger Tønnesen

**Valg af referent:** Betina Levin Loos

**Bestyrelsens/formandens beretning:** Alice Holse

**Hjertestarteren** er nu tilsluttet Hjerteløberne. Den har været i brug en gang. Efter den har været i brug skal den tilsluttes Hjerteløberne igen.

**Trafik**: Det virker som om, der er mindre trafik i landsbyen efter, at der er markeret parkeringsstriber på parkeringspladsen samt permanent P- skilt til parkering på Hyldager til Dyregårdens gæster. Desuden er der lavet en træport med henvisning til Dyregården. Vedr indgang til Dyregården er der nu kun een åbning/ indgang helt nede bagved Dyregården med en låge, der er åben i weekenden. Vedr parkeringsforbud i landsbyen for fremmede parkering er der givet afslag fra kommunens side, da afslaget begrundes i, at det så også vil medføre gener for beboerne i landsbyen, da vi så heller ikke selv kan parkere på vejen.

**Snydebrønd** på Sprøjtehusstræde etableret.

**HRH udlejning** i kontorbygning til beboelse er der fra kommunens side givet afslag, da beboelse er ulovligt. Bestyrelsen er hørt i sagen og støtter op om afslaget da Grundejerforeningen ikke kan støtte noget, der er ulovligt.

**Dispensationsansøgning fra Vittrup Motellet**, omhandlende salg af grund der ønskes opdelt i to parceller mhp salg af grunden til to separate grunde, så der kan bygges to boliger.

Bestyrelsens udtalelse er, at nyt byggeri passes ind i landsbymiljø eks Fiskerhuse. At lokalplanen overholdes samt kørsel i forbindelse med byggeri effektueres gennem Motellet af hensyn til bevarelse af allé med gamle træer på indkørslen fra Vridsløsestræde.

**Grøn Dag**: Det var en hyggelig dag med pæn deltagelse og vi sluttede af på Bomhusstræde med basser og kaffe. Fremover tænker vi, det måske kan blive med pizza eller andet til næste Grøn Dag.

**Affaldssortering**: Til sommer skal vi starte på sortering af gammelt tøj, som ikke kan genbruges. Hver husstand vil få udleveret sække til at indsamle tøjet i hvorefter, det vil blive afhentet. Dette hører vi nærmere om fra Forvaltningen.

**Museumsgrunden:** Det har været lidt noget rod bla svært ved at få aftale med Materialegården nærmest om alt: Græsslågning, græssti og blomsterbed mm.

Følgende er nu aftalt: Fast kontaktperson på Forvaltningen (Jan Holm) og det er aftalt, at sti bliver slået, græs klippes i området til petanque, der bliver sået nyt blomsterbed (Det lange blomsterbed).

Arbejdsgruppen Museumsgrunden vil sammen med bestyrelsen fortsætte med at være tovholdere for området.

Vedr træer og muligt byggeri på grunden:

Kontaktet af VerdensMålCenteret om, vi ville have træer på grunden hvilket også de nærmeste naboer er forhørt om. Det er der sagt ja tak til. Der bliver muligvis ikke købt flere træer i 2023 og muligt byggeri på Museumsgrunden har vi ikke kendskab til.

Dog er Museumsgrunden igen kommet i spil i forhold til muligt byggeri på grunden. Bestyrelsen har pænt sagt nej tak men dog foreslået, at hvis der bygges, ønskes det som Fiskerhuse, så det passer ind i Landsbyen.

Der bliver lukket af fra Toften og Vridsløsevej med hækplanter.

**Trekanten mod Hedemarken:** Syge kastanjer er fældet, evt. plantes et ahorntræ på midten, hvis flere kastanjer bliver syge.

Vi er kommet lidt i gang efter Corona med vores fælles sociale liv i Landsbyen.

Vi har for nylig holdt julefrokost, der har været høstfest, lidt fællesspisning og som noget nyt er der afholdt Ladies Evening, hvilket var en meget vellykket aften.

Beretningen er godkendt.

**Forelæggelse og godkendelse af regnskab for 2022:** Regnskab er godkendt. Der er penge til at der kan søges tilskud til aktiviteter, kunst i Landsbyen, planter, bænke osv.

**Forslag og spørgsmål fra medlemmer og bestyrelse:** Vedr de 6 fældede kastanjetræer på Trekanten (ned mod Hedemarken) er der forslag om, at der skal plantes 6 nye kastanjetræer, da de oprindelige træer var fredet. Dette kan være en god ide da målet er flot natur, sanseoplevelser for børn og mindske støj fra Vridsløsevej. Dette går bestyrelsen videre med.

Vedr Museumsgrunden er der flere bevaringsværdige træer, der ikke må fældes. Der er stemning og enighed omkring, at Museumsgrunden bevares som naturgrund og ikke som byggegrund.

Hjerterstarter har været brugt og Connie Krøyer sørger for, at den bliver tilmeldt Hjerteløberne igen.

**Fastsættelse af kontingent for 2023:** 200 kr pr husstand. Der er opbakning til dette og hermed godkendt.

**Grøn Dag d. 7. maj 2023**. Opbakning til dette og hermed godkendt.

**Fællesspisning 2023-24:** Udvalg nedsættes. Stor tak til tidligere fællesspisningsudvalg Birgitte Saabye og Ole Larsen. Der er ingen, der har meldt sig til at sidde i udvalget. Der er forslag om, at bestyrelsen tager ansvar for fællesspisning og sender et lille nyhedsbrev ud om når, det er ved at være tid. Og så håbe på nogen melder sig til at lave maden. Der er fri mulighed for, at Dyregården kan benyttes ved at tage kontakt til Laura. Næste fællesspisning er d. 27. april 2023 på Dyregården hvor Sara, Lars, Alice og Henning står for madlavningen.

**Festudvalg og Høstfest 2023:** Udvalg nedsættes. Stor tak til tidligere Høstfest/festudvalg Ib Saabye, Alex Morthorst, Ole Larsen og Bo Lau Færge. Der er stemning for, at Høstfest/festudvalget fortsætter, da det er ærgeligt, at der ikke bliver holdt Høstfest/fester. Birger Tønnesen fortalte lidt om, hvad der har været afholdt af aktiviteter tidligere bla fastelavnsfest, spisning med banko på Dyregården osv hvilket har styrket sammenholdet i Landsbyen. Der var forslag om, at stræderne/vænget står for Høstfesten. Et stræde ad gangen hvert år. Der er nedsat nyt udvalg som er Birger Tønnesen, Lars Sejergaard, Flemming Levin Andersen, Tom Rossum og Mikael Krøyer. Næste Høstfest er d. 2. september 2023.

**Ladies Evening:** Udvalg nedsættes. Ladies Evening som blev afholdt sidste år har været en succes. Der er nedsat udvalg som er Alice Holse, Ann- Marie Rasch Hansen, Tine Arvad Tranemose og Betina Levin Loos. Næste Ladies Evening er d. 9. juni 2023.

**Valg af bestyrelsesmedlemmer og suppleant:** Connie Krøyer genopstiller ikke og Bo Lau Færge har valgt at træde ud af bestyrelsen.

Vi siger stor tak til Connie og Bo for arbejdet i bestyrelsen.

Betina Levin Loos er genvalgt. Umar Javaid er valgt som bestyrelsesmedlem og er nu ikke længere suppleant. I stedet er Flemming Levin Andersen valgt som suppleant. Den nye bestyrelse er Alice Holse, Sara Sejergaard, Betina Levin Loos, Umar Javaid. Flemming Levin Andersen er suppleant.

**Revisor** Alex Morthorst er genvalgt.